Απαλλαγή Τελών Συνδρομητών Κινητής Τηλεφωνίας και Καρτοκινητής Τηλεφωνίας
Ειδική εφαρμογή δικαιούχων απαλλαγής τέλους συνδρομητών κινητής τηλεφωνίας και τέλους καρτοκινητής τηλεφωνίας.
Μητρώο Δικαιούχων Απαλλαγής Τελών Κινητής Τηλεφωνίας (Μη.Δ.Α.Τε.)
Στο Μη.Δ.Α.Τε. η αίτηση υποβάλεται με δύο τρόπους: α) ηλεκτρονικά, μέσω της Ενιαίας Ψηφιακής Πύλης της Δημόσιας Διοίκησης (gov.gr) με χρήση των προσωπικών κωδικών / διαπιστευτηρίων της Γενικής Γραμματείας Πληροφοριακών Συστημάτων Δημόσιας Διοίκησης (κωδικοί TAXISnet), β) με φυσική παρουσία σε Κ.Ε.Π.
Κατάθεση από τον αιτούντα (δια ζώσης ή ταχυδρομικά)
Για την ηλεκτρονική υποβολή της αίτησης ο δικαιούχος θα χρειαστεί να διάθετει ΑΜΚΑ ή ΠΑΑΥΠΑ.
Στην περίπτωση ανηλίκου δικαιούχου, η αίτηση υποβάλλεται από τον έχοντα την επιμέλεια, καταχωρίζοντας επιπρόσθετα τον ΑΜΚΑ ή ΠΑΑΥΠΑ του έχοντος την επιμέλεια. *Σε περίπτωση εξυπηρέτησης μέσω ΚΕΠ καταχωρίζεται προαιρετικά και ο ΑΦΜ του αιτούντος.
Για την εγγραφή στο Μη.Δ.Α.Τε. αριθμού κινητού τηλεφώνου απαιτείται η συνδρομή σε παρόχο κινητής τηλεφωνίας, η έδρα του οποίου βρίσκεται στην Ελλάδα.
Δικαιούχοι είναι όλα τα φυσικά πρόσωπα από 15 έως 29 ετών που διαθέτουν αριθμό κινητού τηλεφώνου σε πάροχο υπηρεσιών κινητής τηλεφωνίας με έδρα στην Ελλάδα. Συγκεκριμένα, δικαιούχοι είναι όσοι έχουν συμπληρώσει το 14ο έτος της ηλικίας τους και δεν έχουν συμπληρώσει το 30ο έτος έως και την 31η Δεκεμβρίου του περασμένου έτους.
Για την ηλεκτρονική υποβολή της αίτησης απαιτούνται κωδικοί / διαπιστευτηρία της ΓΓΠΣΔΔ (κωδικοί TAXISnet) * Για όποιον δεν διαθέτει κωδικούς ΓΓΠΣΔΔ, η αίτηση δύναται να υποβληθεί με φυσική παρουσία σε οποιοδήποτε ΚΕΠ.
Η διαδικασία αφορά στην εγγραφή στο Μητρώο Δικαιούχων Απαλλαγής Τελών Συνδρομητών Κινητής Τηλεφωνίας και Καρτοκινητής Τηλεφωνίας (Μη.Δ.Α.Τε.) των δικαιούχων απαλλαγής τελών κινητής τηλεφωνίας και γίνεται ενημέρωση των παρόχων υπηρεσιών κινητής τηλεφωνίας με τους αριθμούς κινητού τηλεφώνου των δικαιούχων για την εφαρμογή της απαλλαγής.
Ο αιτών δηλώνει τον ΑΜΚΑ ή τον ΠΑΑΥΠΑ του, η εγκυρότητα του οποίου ελέγχεται από το σύστημα. Επιπροσθέτως, ελέγχεται από το σύστημα η συσχέτιση του δηλωμένου ΑΜΚΑ / ΠΑΑΥΠΑ με τον ΑΦΜ του αιτούντος.
Σε περίπτωση υποβολής αίτησης μέσω ΚΕΠ. ο δικαιούχος θα πρέπει να φέρει μαζί του τη συσκευή του κινητού τηλεφώνου, τον αριθμό του οποίου επιθυμεί να καταχωρίσει στο Μητρώο. Σε περίπτωση ανηλίκου, όπου η αίτηση υποβάλλεται από τον έχοντα την επιμέλεια, ο αιτών θα πρέπει να φέρει μαζί του τη συσκευή του δικαιούχου.
Σε περίπτωση που η αίτηση αφορά ανήλικο δικαιούχο και η σχέση επιμέλειας με τον αιτούντα δεν επιβεβαιώνεται ηλεκτρονικά μέσω διαλειτουργικότητας, η αίτηση μπορεί να κατατεθεί από τον έχοντα την επιμέλεια, σε οποιοδήποτε Κ.Ε.Π. με την άντληση του πιστοποιητικού οικογενειακής κατάστασης ή με την επίδειξη εγγράφου που συνιστά αποδεικτικό σχέσεων επιμέλειας, επισήμως μεταφρασμένο όπου απαιτείται.
Μητρώο Δικαιούχων Απαλλαγής Τελών Συνδρομητών Κινητής Τηλεφωνίας και Καρτοκινητής Τηλεφωνίας (Μη.Δ.Α.Τε.)
Επισημαίνεται ότι: *Για την καταχώριση στο ΜΗ.Δ.Α.Τε. δεν είναι απαραίτητο ο αριθμός κινητού που δηλώνει ο δικαιούχος να είναι καταχωρισμένος στο όνομά του ή στον ΑΦΜ του στον πάροχο κινητής τηλεφωνίας. *Σε περίπτωση που έχει πραγματοποιηθεί καταχώριση στο Μη.Δ.Α.Τε. και λάβει χώρα φορητότητα, το Μη.Δ.Α.Τε. ενημερώνεται μέσω διαλειτουργικότητας από τον πάροχο κινητής τηλεφωνίας και δεν απαιτείται ενέργεια από τον δικαιούχο. *Ο δικαιούχος μπορεί να υποβάλλει αίτηση και για τα συμβόλαια καρτοκινητής. *Σε περίπτωση που ο δικαιούχος είναι ανήλικος, η αίτηση υποβάλλεται από τον έχοντα την επιμέλεια. Η επιμέλεια θα πρέπει να αποδειχθεί στην περίπτωση που δεν προκύπτει ηλεκτρονικά.
Μείωση των συντελεστών του τέλους συνδρομητών κινητής τηλεφωνίας και του τέλους καρτοκινητής τηλεφωνίας και κατάργηση των τελών αυτών για τους νέους μέχρι 29 ετών - Τροποποίηση του άρθρου 12 του ν. 2579/1998
Ειδική εφαρμογή δικαιούχων απαλλαγής τέλους συνδρομητών κινητής τηλεφωνίας και τέλους καρτοκινητής τηλεφωνίας, όπως ισχύει μετά την τροποποίησή της με την υπ αριθμ. 124302/ΕΞ2022 (ΦΕΚ 4768 Β/12-9-2022, https://www.et.gr/api/DownloadFeksApi/?fek_pdf=20220204768) απόφαση των Υπουργών Οικονομικών - Ψηφιακής Διακυβέρνησης - Επικρατείας
Αυτεπάγγελτη αναζήτηση και κατάργηση της έκδοσης δικαιολογητικών για τη διεκπεραίωση διοικητικών διαδικασιών
Κατάργηση της έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών.
Τροποποίηση της υπ’ αρ. 19173/8-4-2025 κοινής απόφασης των Υπουργών Εσωτερικών και Ψηφιακής Διακυβέρνησης «Κατάργηση έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών» (Β’ 1783).
Κατά τη προσέλευση του αιτούντος στο ΚΕΠ, ο υπάλληλος προβαίνει σε έλεγχο ταυτοπροσωπίας του κατόπιν επίδειξης ταυτοποιητικού εγγράφου.
Ο υπάλληλος του ΚΕΠ εισάγει στην ηλεκτρονική εφαρμογή προαιρετικά τον ΑΦΜ και υποχρεωτικά τον ΑΜΚΑ ή ΠΑΑΥΠΑ του αιτούντος. Διενεργείται, μέσω διαλειτουργικότητας, έλεγχος εγκυρότητας ΑΦΜ καθώς και έλεγχος συσχέτισης ΑΜΚΑ/ΠΑΑΥΠΑ με τον ΑΦΜ εφόσον αυτός δηλωθεί.
Ο υπάλληλος επισκοπεί προϋπάρχουσες αιτήσεις του αιτούντος που αφορούν είτε τον ίδιο τον αιτών ως δικαιούχο είτε ανήλικους δικαιούχους υπό την επιμέλειά του, εφόσον υπάρχουν, και ενημερώνει τον αιτούντα για την κατάσταση στην οποία βρίσκονται.
Ο υπάλληλος επιλέγει την υφιστάμενη αίτηση προς διαγραφή και την εκτυπώνει. Ο αιτών υπογράφει. Ο υπάλληλος προχωρά σε διαγραφή της καταχώρισης του αριθμού κινητού που αφορά η αίτηση από το Μη.Δ.α.Τε..
Ο δικαιούχος διαγράφεται από το Μη.Δ.α.Τε. και η εφαρμογή ενημερώνει τον πάροχο υπηρεσιών κινητής για άρση της απαλλαγής από τα τέλη.
Ο υπάλληλος προχωρά σε δημιουργία νέας αίτησης κατόπιν αιτήματος του εξυπηρετούμενου.
Ο υπάλληλος επιλέγει τον δικαιούχο (αιτούντα ή ανήλικο υπό την επιμέλειά του) και στη συνέχεια εισάγει τον ΑΜΚΑ του δικαιούχου εφόσον πρόκειται για ανήλικο δικαιούχο. Η εφαρμογή ελέγχει την εγκυρότητα του ΑΜΚΑ και τη σχέση επιμέλειας σε περίπτωση ανήλικου δικαιούχου με τον αιτούντα.
Ο υπάλληλος επιλέγει τον πάροχο υπηρεσιών κινητής τηλεφωνίας που του υποδεικνύει ο αιτών και ζητά τη συναίνεση του για τη διαβίβαση των προσωπικών στοιχείων του δικαιούχου στον πάροχο.
Ο υπάλληλος καταχωρίζει τον αριθμό κινητού του δικαιούχου (αιτών ή ανήλικο υπό την επιμέλειά του) και η εφαρμογή αποστέλλει κωδικό μιας χρήσης (OTP) στον αριθμό αυτό.
Ο δικαιούχος λαμβάνει στο κινητό του τηλέφωνο τον κωδικό μιας χρήσης (OTP).
Ο αιτών υπαγορεύει στον υπάλληλο τον κωδικό μιας χρήσης και ο υπάλληλος τον εισάγει στο σύστημα, όπου και γίνεται επαλήθευση.
Ο αιτών υπογράφει την εκτυπωμένη αίτηση που του παραδίδει ο υπάλληλος. Αντίγραφο της αίτησης επιδίδεται στον αιτούντα.
Ο αριθμός κινητού του δικαιούχου καταχωρίζεται στο Μη.Δ.α.Τε. και ενημερώνεται ο Πάροχος Υπηρεσιών Κινητής για έναρξη της απαλλαγής από τα τέλη.
Για την είσοδο στην υπηρεσία, ο αιτών κάνει χρήση των προσωπικών κωδικών - διαπιστευτηρίων του της Γενικής Γραμματείας Πληροφοριακών Συστημάτων Δημόσιας Διοίκησης του Υπουργείου Ψηφιακής Διακυβέρνησης (TAXISnet).
Ο αιτών συναινεί για την επεξεργασία των προσωπικών του δεδομένων.
Ο αιτών εισάγει τον προσωπικό ΑΜΚΑ ή ΠΑΑΥΠΑ του στην εφαρμογή. Η εφαρμογή ελέγχει τη συσχέτιση του καταχωρισμένου ΑΜΚΑ ή ΠΑΑΥΠΑ με τον ΑΦΜ του χρήση που έχει συνδεθεί στην εφαρμογή.
Ο αιτών επισκοπεί προϋπάρχουσες αιτήσεις του που αφορούν είτε τον ίδιο ως δικαιούχο είτε ανήλικους δικαιούχους υπό την επιμέλειά του, εφόσον υπάρχουν, και ενημερώνεται για την κατάσταση στην οποία βρίσκονται.
Ο αιτών μπορεί να διαγράψει προϋπάρχουσα αίτησή του (π.χ. σε περίπτωση αλλαγής αριθμού κινητού τηλεφώνου).
Ο αιτών επιβεβαιώνει τη διαγραφή προϋπάρχουσας αίτησής του από το Μη.Δ.Α.Τε.
Ο αιτών υποβάλλει αίτηση εγγραφής στο Μη.Δ.α.Τε.
Ο χρήστης επιλέγει τον δικαιούχο (τον ίδιο ή τον ανήλικο υπό την επιμέλειά του) και στη συνέχει εισάγει τον ΑΜΚΑ ή τον ΠΑΑΥΠΑ του δικαιούχου αν πρόκειται για ανήλικο υπό την επιμέλειά του. Σε αυτή την περίπτωση η εφαρμογή ελέγχει την εγκυρότητα των στοιχείων και τη σχέση επιμέλειας.
Ο αιτών αφού ενημερωθεί για τη διαβίβαση των στοιχείων του στον πάροχο, επιλέγει τον πάροχο κινητής τηλεφωνίας στου οποίου το δίκτυο ανήκει ο αριθμός κινητού τηλεφώνου του δικαιούχου.
Ο αιτών εισάγει τον αριθμό του κινητού τηλεφώνου του δικαιούχου. Η εφαρμογή αποστέλλει κωδικό μιας χρήσης στον συγκεκριμένο αριθμό κινητού.
Ο αιτών εισάγει τον κωδικό μιας χρήσης στο σύστημα, όπου και γίνεται επαλήθευση.
Ο χρήστης επιλέγει την ολοκλήρωση της αίτησης και έχει τη δυνατότητα να εκτυπώσει ένα αντίγραφο της.
Αλληλεπίδραση λογισμικών (διαλειτουργικότητα)
Ο αιτών μπορεί να προχωρήσει σε δημιουργία νέας αίτηση σε περίπτωση που εξακολουθεί να είναι δικαιούχος ή έχει ανήλικο υπό την επιμέλειά του που είναι δικαιούχος.
Χορήγηση συγκατάθεσης ως προς την επεξεργασία των προσωπικών του δεδομένων
Υποβολή αιτήματος διαγραφής υφιστάμενης αίτησης
Επιβεβαίωση διαγραφής και εκτύπωση αποδεικτικού
Ενημέρωση Παρόχου Υπηρεσιών Κινητής Τηλεφωνίας για άρση απαλλαγής από τέλη
Επιλογή παρόχου υπηρεσιών κινητής τηλεφωνίας
Εισαγωγή αριθμού κινητού τηλεφώνου και παραλαβή κωδικού μίας χρήσης (OTP)
Καταχώριση και επαλήθευση του κωδικού μιας χρήσης (OTP)
Καταχώριση δικαιούχου στο Μη.Δ.α.Τε. και ενημέρωση Παρόχου Υπηρεσιών Κινητής Τηλεφωνίας για έναρξη απαλλαγής
Έλεγχος πληρότητας δικαιολογητικών και προϋποθέσεων
Εισαγωγή αριθμού κινητού τηλεφώνου δικαιούχου και αποστολή κωδικού μιας χρήσης (OTP)